b"\n_START_ARTICLE_\nRuben Lagus\n_START_SECTION_\nFam\xc3\xadlia\n_START_PARAGRAPH_\nVa n\xc3\xa9ixer a la parr\xc3\xb2quia de Kosken el 1896. Els seus pares eren un enginyer forestal, Gabriel Alexander Lagus i Emma Matilda Bellman._NEWLINE_Lagus es va casar el 1921 amb Olga Joana (Jane) Bamsayn, de la qui es divorci\xc3\xa0 el 1927 i es torn\xc3\xa0 a casar el 1935 amb Kenny Chris Gaddin. El seu fill Olof (1925-2009) va servir com a artiller d'un can\xc3\xb3 d'assalt a l'estiu de 1944 amb la divisi\xc3\xb3 del seu pare, destruint almenys 5 tancs sovi\xc3\xa8tics. Es va graduar com a advocat despr\xc3\xa9s de la guerra._NEWLINE_Ruben Lagus va estudiar a l'Escola de Guerra, d'on es gradu\xc3\xa0 el 1928. Realitz\xc3\xa0 una visita d'estudis a Su\xc3\xa8cia el 1939, i estava familiaritzat amb les forces de la Wehrmacht.\n_START_SECTION_\nPer\xc3\xadode J\xc3\xa4ger i Guerra Civil Finesa\n_START_PARAGRAPH_\nLagus form\xc3\xa0 part dels voluntaris que s'uniren a Alemanya al 27\xc3\xa8 Reial Batall\xc3\xb3 J\xc3\xa4ger Prussi\xc3\xa0. Va participar en els combats al Front Oriental, combatent al riu Misse, al Golf de Riga i al Riu Aa._NEWLINE_Amb el final de la guerra, torn\xc3\xa0 a Vaasa, Finl\xc3\xa0ndia, on va combatre amb el 2n Regiment J\xc3\xa4ger durant la Guerra Civil Finlandesa, prenent part a les batalles de Tampere i Kuokala.\n_START_SECTION_\nPer\xc3\xadode d'entreguerres\n_START_PARAGRAPH_\nDespr\xc3\xa9s de la Guerra Civil, Lagus continu\xc3\xa0 servint al 2n Regiment J\xc3\xa4ger, ascendint a comandant de companyia. El 19 d'abril de 1919 \xc3\xa9s traslladat al Regiment de Finl\xc3\xa0ndia Central. Entre 1927-28 \xc3\xa9s Comandant del 3r Batall\xc3\xb3 de Bicicletes, i al maig de 1928 \xc3\xa9s traslladat a la Gu\xc3\xa0rdia Blanca de Finl\xc3\xa0ndia.\n_START_SECTION_\nSegona Guerra Mundial\n_START_PARAGRAPH_\nDurant la Guerra d'Hivern de 1939 contra la Uni\xc3\xb3 Sovi\xc3\xa8tica, Lagus va estar al c\xc3\xa0rrec dels subministraments de les tropes que estaven lluitant a l'istme de Car\xc3\xa8lia._NEWLINE_Durant l'armistici, comand\xc3\xa0 el 14\xc3\xa8 Regiment, la Divisi\xc3\xb3 de Log\xc3\xadstica del 4t Cos Fin\xc3\xa8s, passant a comandar a l'agost de 1940 la Brigada de Ciclistes i, finalment, la 1a Brigada J\xc3\xa4ger. _NEWLINE_La Guerra de Continuaci\xc3\xb3 va ser l'esclat de Jager, des del c\xc3\xa0rrec de comandant de la 1a Brigada J\xc3\xa4ger. Despr\xc3\xa9s que el Major General Paavo Talvela fos cessat del comandament de la 5a Divisi\xc3\xb3 per Mannerheim per excedir-se en les seves compet\xc3\xa8ncies, Lagus hagu\xc3\xa9 de comandar la divisi\xc3\xb3, passant a atacar el riu Svir i Petrozavodsk durant la conquesta finesa de la Car\xc3\xa8lia Oriental. Pel seu \xc3\xa8xit en aquesta ofensiva, Lagus va ser el primer soldat a rebre la Creu de Mannerheim, el 22 de juliol de 1941._NEWLINE_Al juny de 1942, Lagus va ser nomenat comandant de la recentment formada Panssaridivisioona, i durant un breu per\xc3\xadode de 1943 va ser comandant del VI Cos. La Divisi\xc3\xb3 Blindada ha haver de bregar amb l'ofensiva sovi\xc3\xa8tica de 1944, havent de retrocedir fins a la l\xc3\xadnia fronterera establerta al final de la Guerra d'Hivern._NEWLINE_Despr\xc3\xa9s del final de la Guerra de Continuaci\xc3\xb3, hagu\xc3\xa9 de traslladar-se amb la Panssaridivisioona per combatre a la Guerra de Lap\xc3\xb2nia fins a desembre de 1944, en qu\xc3\xa8 pass\xc3\xa0 a comandar la 2a Divisi\xc3\xb3.\n_START_SECTION_\nDespr\xc3\xa9s de la guerra\n_START_PARAGRAPH_\nLagus es retir\xc3\xa0 del servei actiu el 1947, i s'establ\xc3\xad a Salo. Va ser director general de Lohja Oy, on va treballar fins al 1959._NEWLINE_Va morir el 15 de juliol de 1959. Est\xc3\xa0 enterrat a H\xc3\xa8lsinki."